# data[].attributes.body
Jeg syntes at "Historien om Ib Madsen" er en kanon god bog, som viser børn hvordan en person kan have det inden i når der måske ikke bliver drillet og slået men når den tavse mobning er tilstede. Jeg kan godt lide at bogen er opbygget således at billederne modsætter det der står i teksten. Efter Ib er blevet væk er der faktisk noget som en lille gåde i bogen som børn kan/skal opdage når man læser den sidste del af historien.

# data[].attributes.attachment_caption
Jeg er William - anbefalet af Susanne Kristensen

# data[].attributes.body
Jeg synes "Jeg er William" er en rigtig god bog, med Kim Fupz fantastiske sprog. Den handler om William, der bor hos sin morbror, som er kriminel. Williams mor er indlagt på psykiatrisk og hans far er død. Han hjælper sin morbror med at komme ud af nogle pengeproblemer han har hos nogle kriminelle. Igennem prøvelsen på at hjælpe sin morbror, skal han igennem både kærlighed, mobning, moralske dilemmaer og meget andet. Med citatet "Naboerne er idioter, politiet er idioter, mine lærere er idioter og alle nede fra kommunen er idioter" så er tonen lagt og viser hvad morbroren mener, igennem Kim Fupz´ fantastiske sprog.

# data[].attributes.attachment_caption
Bogen helt uden billeder - anbefalet af Brian Nielsen

# data[].attributes.body
Denne bog ser alvorlig ud, men faktisk er den fuldstændig latterlig. Hvis et barn forsøger at få dig til at læse denne bog højt, er det et trick. Du vil ende med at sige FJOLLEDE TING og få alle til at GRINE HØJT.

Dette er bagsideteksten til (Billed)bogen "Bogen helt uden billeder". Præmissen i bogen er, at den typisk voksne højtlæser skal læse alt, hvad der står i bogen, uanset hvor fjollet det er. Bogen er spækfyldt med vrøvlede rim og remser, onomatopoietikon uden mening og meget mere.

En del af teksten på hver side er skrevet i forskellige farver og former, hvor det er helt tydeligt, hvordan disse ord skal læses, når man ser på dem. Højtlæseren skal måske ændre sin stemme, hviske, opføre sig som en abe og meget mere. Ordene dukker op på siderne næsten som billeder, så man kan måske, på trods af at der ikke er nogen traditionelle billeder, kalde bogen for en billedbog.
Nederst på hver side er der altid en lille kommentar, som sørger for, at bogen bliver læst næsten dialogagtigt mellem højtlæseren og bogen. Bogen opfordrer læseren til, hvordan teksten skal læses, og det skaber en sjov og interaktiv læseoplevelse.

# data[].attributes.body
Gulduret er en poetisk (højtlæsnings) bog, der italesætter livet, døden og ikke mindste hvorfor hverdagen er værd at elske. Den 10-årige Sophia får et guldur i fødselsdagsgave fra sin elskede, afdøde bedstefar. Uret er magisk og fører hende ud på en skattejagt igennem tiden. Her skal hun (og læseren) lære om, hvad der virkelig har betydning i livet. Både illustrationerne og teksten er spændende og smukke. Selvom bogens målgruppe umiddelbart er børn i alderen 8-12 år, så er den også interessant for både yngre og ældre børn samt voksne.